Estudi sobre el consum d'alcohol i altres drogues al Ral·li Humorístic
Sin fecha

Carcaixent

Com és habitual, des de la Unitat de Prevenció Comunitària de Conductes Addictives (UPCCA) es realitzen estudis locals relacionats amb el fenomen de les drogodependències i altres conductes addicitves. L'estudi, que a continuació es presenta, és continuador d'un altre realitzat al Ral·li de l'any 2011.

A continuació es presenta un resum dels resultats i de les conclusions.

RESUM DE L'ESTUDI

Observem que la majoria dels ral·liers lloguen una cotxera per a passar una mitjana de 45 dies en ella. Generalment, al finalitzar el Ral·li Humorístic, els participants continuen anant a les seues cotxeres aproximadament dos setmanes més.

En relació al consum d’alcohol i altres drogues, trobem que la substància que indiquen consumir quasi tots els ral·liers és l’alcohol; a més, el consum que indiquen realitzar és prou o molt intens.  Pel que fa al consum de porros, és la segona droga més consumida, encara que no tan extensa com l’alcohol. Els ral·liers enquestats no indiquen altre tipus de consum de drogues els dies de Ral·li, llevat de cocaïna en un percentatge ínfim.

Els ral·liers enquestats indiquen que els llocs o proves amb major consum d’alcohol i altres drogues, per orde de més a menys intensitat, són: la Cavalcada, la Prova d’Inscripció, la Cotxera, la Prova de Nit i la Prova de Matí.

Sobre la facilitat d’aconseguir l’alcohol per als ral·liers, trobem que no hi ha cap problema per aconseguir-ne, inclús per als menors d’edat. També indiquen la gran majoria d’ells que els resultaria molt fàcil aconseguir la principal droga il·legal de consum, els derivats del cànnabis (porros).  Quant a la cocaïna, a un poc més d’un terç d’ells els resultaria fàcil aconseguir-la.

Els motius que indiquen els ral·liers per a consumir alcohol i drogues són diversos, però la gran majoria coincidix que ho fa per a passar-s’ho bé, per la festa i per a desinhibir-se.

La campanya de prevenció que consideren més efectiva els ral·liers són les Campanyes d’Informació.

CONCLUSIONS

És evident que es tracta d’una festa àmpliament arrelada al poble de Carcaixent, com així ho confirmen els 49 anys d’història complits el 2015 i el fet de ser considerada, este mateix any, Festa d’Interés Turístic Local de la Comunitat Valenciana. Però, també és una festa que genera molta preocupació entre determinats sectors per l’associació de consum d’alcohol i joventut.

Este estudi pretén ser una primera aproximació al fenomen del consum d’alcohol i altres drogues al Ral·li Humorístic, però és convenient aprofundir encara més en els hàbits de consum dels seus participants, per a detectar possibles factors de risc que puguen comportar l’inici o consums  perjudicials per a la salut dels ral·liers.

Esta primera aproximació al fenomen del consum d’alcohol i altres drogues al Ral·li Humorístic de Carcaixent ens ha mostrat alguns factors que podrien estar afavorint el consum abusiu d’alcohol. Entre estos factors trobem:

Atés que  el consum d’alcohol entre els ral·liers està molt arrelat en esta festa i que s’ha disfrutat de molta permissivitat en este sentit, a l’hora d'establir objectius per a desenrotllar actuacions que acaben amb els impactes del consum d'alcohol, s'ha de ser realistes i ajustar les metes a les possibilitats d'assolir-les. L'excessiva ambició i la parcial avaluació és un llast que fa frustrar moltes iniciatives. De la mateixa manera, és fonamental la implicació de diferents sectors de la comunitat implicats (organització, administració, pares, centres escolars, Centre de Salut, etc.) en el disseny i execució de les actuacions.

Per a resumir: